সাইপ্রাসের স্বাধীনতা দিবস
সাইপ্রাসের স্বাধীনতা দিবস (গ্রিক: Ημέρα Ανεξαρτησίας της Κύπρου) প্রতিবছর ১ অক্টোবর তারিখে সাইপ্রাস প্রজাতন্ত্রে পালিত হয়। এটি সাইপ্রাসের জাতীয় ছুটির দিন। এই দিনটি ব্রিটিশ শাসনাধীন হতে ১৯৬০ সালের ১৬ আগস্ট সাইপ্রাসের স্বাধীনতা লাভের স্মারক হিসেবে পালিত হয়ে থাকে যা গ্রীস, তুরস্ক এবং যুক্তরাজ্য কর্তৃক লন্ডন এবং জুরিখ চুক্তির আলোকে প্রতিষ্ঠিত হয়। দিনটি বিদ্যালয় বিশেষ বার্ষিক ছুটি এবং নিকোসিয়াতে একটি বড় সামরিক কুচকাওয়াজ অনুষ্ঠানের মাধ্যমে উদযাপন করা হয়।